1997-ல் இணைய தகவல் சேவைகள் (IIS) வெளியிடப்பட்ட பின்னர், எஎஸ்பி குறித்த பொதுவான குறைபாடுகளைத் தீர்க்கும் ஒரு புதிய வலை பயன்பாட்டு மாதிரியை உருவாக்குவதற்கான சாத்தியக்கூறுகளை மைக்ரோசாஃப்ட் ஆராய தொடங்கியது. குறிப்பாக புறத்தோற்றபாங்கையும், தகவலடக்கத்தையும் (content) பிரித்து காட்டும் வகையில், "தெளிவான" குறியீடுகளை எழுதுவதற்காக அதன் ஆய்வு தொடங்கி இருந்தது. இணைய தகவல் சேவைகள் குழுவின் ஒரு மேலாளரான மார்க் ஆண்டர்ஸும், டூக் (Duke) பல்கலைக்கழகத்தில் பட்டம் பெற்ற பிறகு 1997-ல் மைக்ரோசாஃப்டில் சேர்ந்திருந்த ஸ்காட் குத்ரே இருவரும் அந்த மாதிரிவடிவம் எப்படி இருக்க வேண்டும் என்பது குறித்து வரையறுக்க பணிக்கப்பட்டார்கள். ஆண்டர்ஸ் மற்றும் குத்ரே இருவரும் இரண்டு மாத காலத்தில் ஆரம்ப வடிவமைப்பை உருவாக்கினார்கள். 1997-ன் கிறிஸ்துமஸ் விடுமுறையின் போது குத்ரே இதற்கான ஆரம்பநிலை மூலமுன்மாதிரி குறியீடுகளை உருவாக்கினார். முதல் முன்மாதிரியானது, "XSP" என்று அழைக்கப்பட்டது. குத்ரே ஒரு 2007 நேர்காணலில் விளக்கம் அளிக்கும் போது, "எல்லோரும் X எதை குறிக்கிறது என்று கேட்பார்கள். இப்போது இது எதையும் குறிக்கவில்லை. XML கூட இப்படி தான் தொடங்கியது. XSLT கூட அப்படி தான் தொடங்கியது. அருமையானது எல்லாமே X என்பதில் இருந்து தான் தொடங்கி இருக்கிறது. அதனால் தான் நாங்களும் இதற்கு இவ்வாறு பெயரிட்டோம்." என்று குறிப்பிட்டார். XSP-ன் முதல் முன்மாதிரி ஜாவா பயன்படுத்தி செய்யப்பட்டது. ஆனால் புதிய பணித்தளத்தைப் பொதுமொழி செயல்நேரத்தில் உருவாக்க தீர்மானிக்கப்பட்டது. மைக்ரோசாஃப்டின் Component Object Model பணித்தளத்திலிருந்த கசடுகள் சேகரிப்பும் (Garbage collection), பிற வசதிகளும் மிகவும் தேவையான வசதிகளாக கருதப்பட்டன. அவர்களின் புதிய வலை அபிவிருத்தி பணித்தளத்தின் வெற்றி CLR-ன் வெற்றியைச் சார்ந்திருந்தது. XSP போலவே, CLR அதன் ஆரம்பநிலை அபிவிருத்திகளில் இருந்தது. ஆகவே மைக்ரோசாஃப்டில் CLR-ஐ அதிகமாக இலக்கில் கொண்ட முதல் குழுவாக XSP குழு அமைந்தது.

பொதுமொழி செயல்நேர அடித்தளத்திற்கு நகர்ந்ததால், XSP மீண்டும் C#-ல் நிறுவப்பட்டு, ASP+ என்று பெயர் மாற்றப்பட்டது. இந்த நிலையில் இந்த புதிய பணித்தளம் எஎஸ்பி-யை வெற்றி கொண்டுவிட்டதாக கருதப்பட்டது. அத்துடன் எஎஸ்பி அபிவிருத்தியாளர்கள் இதற்கு சுலபமாக மாறுவதற்கான வழியை அளிப்பதே இந்த புதிய பணித்தளத்தின் நோக்கமாக இருந்தது.

2000ஆம் ஆண்டு மே 2ஆம் தேதி, அரிஜோனாவின் போனிக்ஸில் நடந்த எஎஸ்பி இணைப்புகள் மாநாட்டில், மார்க் ஆண்டர்ஸ் முதன்முறையாக ASP+ பணித்தளத்தின் விளக்கத்தை வெளியிட்டார். புளோரிடாவின் ஓர்லண்டோவில் 2000ஆம் ஆண்டு ஜூலை 11-ல் நடைபெற்ற, மேம்பாட்டு வல்லுனர்கள் மாநாட்டில் ASP பற்றிய பரந்த மக்களுக்கான விளக்கமும், ASP+ ஆரம்பநிலை முன்சோதனை வெளியீடும் வெளியிடப்பட்டது. இம்மாநாட்டில், மைக்ரோசாஃப்டின் புதிய விஷூவல் பேசிக்.நெட் மற்றும் C# மொழிகளும் அறிவிக்கப்பட்டன. அதனோடு பல்வேறு மென்பொருள் கருவிகளின் மூலமாக Python மற்றும் Perl வசதிகளும் எடுத்துக்காட்டப்பட்டன.

2000-ஆம் ஆண்டின் இரண்டாம் பாதியில், ".நெட்" முத்திரைச்சொல் முடிவு செய்யப்பட்டவுடன், ASP+ என்பது எஎஸ்பி.நெட் என்று பெயர் மாற்ற தீர்மானிக்கப்பட்டது. அந்த ஆண்டில் "MSDN நிகழ்ச்சி" யில் தோன்றிய மார்க் ஆண்டர்ஸ் குறிப்பிடுகையில், "உண்மையில் பல்வேறு காரணிகளின் அடிப்படையில் .நெட் முனைவு அமைந்திருக்கிறது. இது XML மற்றும் வலை சேவைகள் சார்ந்தது என்பதுடன், உண்மையில் இது முடிந்த வரை இணையத்தை மேம்படுத்துகிறது... நாங்கள் .நெட் வரைச்சட்டத்தை உருவாக்கும் ஏனைய பணித்தள விஷயங்களையும் இதற்கு ஒத்த வகையில் கொண்டு வர விரும்புகிறோம்." என்று தெரிவித்தார்.

நான்காண்டு அபிவிருத்திக்கு பின்னர், 2000 மற்றும் 2001-ஆம் ஆண்டு வெளியான தொடர்ச்சியான சோதனை வெளியீடுகளுக்கு பின்னர், .NET வரைச்சட்டம் பதிப்பு 1.0 வெளியீட்டின் ஒரு பாகமாக 2002-ஆம் ஆண்டு ஜனவரி 5ஆம் தேதி ASP.NET பதிப்பு 1.0 வெளியிடப்பட்டது. இந்த பதிப்பு வெளியிடப்படுவதற்கு முன்னரே, ASP.NET குறித்து பல புத்தகங்கள் வெளியாகி இருந்தன. மேலும் மைக்ரோசாஃப்ட் வலை சேவைகளுக்கான தங்கள் பணித்தளத்தின் ஒரு பாகமாக இதை மைக்ரோசாஃப்ட் வலுவாக ஊக்குவித்தது. ASP.NET-க்கான தயாரிப்பு பிரிவு மேலாளராக குத்ரே நியமிக்கப்பட்டார். 2003ஆம் ஆண்டு ஏப்ரல் 24-ல் விண்டோஸ் சர்வர் 2003-ன் ஒரு பாகமாக பதிப்பு 1.1 வெளியிடப்பட்டது. இந்த புதிய பதிப்பு கைபேசி சாதனங்களுக்கு ASP.NET-ன் உதவியை மேம்படுத்தும் வகையில் அமைந்திருந்தது.

வரலாறு
விமர்சனம்
வார்ப்புரு இயந்திரம்
பண்புகள்